text: SønderjyskE fik ikke sikret finaleplads
  24 marts 2015 kl. 21.09
  Ishockeyspillerne fra SønderjyskE måtte tirsdag aften se sig slået med 5-3, da de gæstede Frederikshavn. Nu står der 3-1 i kampe i sønderjysk favør.
  SønderjyskE må på isen igen, hvis de skal sikre sig en finaleplads ved M i ishockey.
  De havde ellers mulighed for at afgøre det hele da de tirsdag mødte Frederikshavn i den fjerde semifinalekamp. Der spilles bedst af syv kampe, og SønderjyskE kunne dermed have sikret sig en finaleplads, hvis de havde vundet - de havde nemlig vundet alle de tre foregående kampe mod Frederikshavn.
  Men det lykkedes ikke. Frederikshavnerne kunne jule over en sejr, da kampen blev fløjtet af, og dermed står der nu 3-1 i kampe til sønderjyderne. De har nu yderligere tre forsøg, hvor de kan sikre sig en finaleplads.
  